Na novo ljeto
<poem>
Noć bajna hladnu zemlju grli,
A nebom bijeli mjesec hrli,
Uz njega zvijezde sitne sjaju -
A staro ljeto ide kraju.

Sve svojim velom sanak skriva,
I majka zemlja tiho sniva,
Tek moje oči u noć zure,
I moje misli svijetom jure.

I ponoć ide s novim ljetom
I dijeli dare ovim svijetom
Ja jedan darak ištem samo:
Oh, daj mi mira, mira amo!

Sad duhne vjetar jače, jače
I zuji tužno k'o da plače.
Nad mojom dušom neveselom?
Il' vrijedi plač taj svijetu cijelom?

Već prođe ponoć. Oči snene
Na počinak mi zatvorene.
Iza sna čujem: vjetar svira,
Iza sna jecam: Mira, mira...</poem>

Musa Ćazim Ćatić